આ સમયે વિદાય લેતા રાષ્ટ્રપતિ એવોર્ડ વિજેતા પ્રવીણભાઈએ પોતાનો પ્રતિભાવ આપતા જણાવેલ કે જામકંડોરણા તાલુકા એ મને દ્યણું બધું આપ્યું છે અને સતત ૨૧ વર્ષ સુધી મેં તરવડા પ્રાથમિક શાળા શિક્ષક તરીકે ફરજ બજાવી છે અને આચાર્ય તરીકે પણ મને સેવાનો લાભ મળ્યો છે ત્યારે મેં હંમેશા ગરીબ વિદ્યાર્થીઓને શિક્ષણ આપવાની અને નામના મેળવે તે પ્રકારની મેં જહેમત ઉઠાવી હતી અને વિદ્યાર્થીઓ ફટાફટ ગણિતના દાખલા બોલી શકે એ પ્રકારનું શિક્ષણ મેં આપ્યું જે શિક્ષણની કદર તાલુકા લેવલે જિલ્લા લેવલે રાજય લેવલે અને અંતે રાષ્ટ્રપતિ લેવલે અમારી નોંધ લેવાઇ છે એ અમારા તરવડા પ્રાથમિક શાળાના તમામ શિક્ષકો ને ફાળે જાય છે આજે જે પ્રકારે મારું સન્માન થઈ રહ્યું છે તે જોતા મારી આંખો ભીની થઇ જાય છે આ સન્માન આપનો પ્રેમ કયારેય ભૂલી નહિ શકું તેમ જણાવી  સૌનો આભાર માન્યો હતો